cyanic-selkie/wikianc huggingface dataset:
Rebel Heart
Ο δίσκος είχε προγραμματιστεί να κυκλοφορήσει τον Μάρτιο του 2015 και το πρώτο σινγκλ την ημέρα του Αγίου Βαλεντίνου. Όμως μετά από μια ξαφνική και μη αναμενόμενη διαρροή τραγουδιών, αποφάσισε να κυκλοφορήσει το άλμπουμ για προ-παραγγελία στις 20 Δεκεμβρίου 2014 με έξι τραγούδια διαθέσιμα. Αστυνομικές έρευνες βρήκαν και συνέλαβαν τον υπεύθυνο, ο οποίος ήταν ένας άνδρας απ' το Ισραήλ και κατηγορήθηκε για ηλεκτρονική πειρατεία. Το εξώφυλλο για την deluxe έκδοση του άλμπουμ έγινε δημοφιλής, οδηγώντας χρήστες του Twitter, Instagram και Tumblr να δημιουργήσουν πολλά μιμίδια - memes. Για την προώθηση του άλμπουμ, έκανε διάφορες τηλεοπτικές εμφανίσεις και παραστάσεις, συμπεριλαμβανομένων αυτών στα 57α ετήσια βραβεία Γκράμι και στα Brit Awards. Για περαιτέρω προώθηση ξεκίνησε την περιοδεία της Rebel Heart Tour. Κυκλοφόρησε τρία σινγκλς, τα Living for Love, Ghosttown, Bitch I'm Madonna και Hold Tight.
Ιστορικό
Μετά την κυκλοφορία του δωδέκατου studio album της, MDNA (2012), η Μαντόνα ξεκίνησε την The MDNA Tour περιοδεία για την προώθησή του. Η περιοδεία επισκέφθηκε την Αμερική, την Ευρώπη και τη Μέση Ανατολή φλερτάροντας με πολλά αμφιλεγόμενα θέματα όπως τη βία, τα όπλα, τα ανθρώπινα δικαιώματα, το γυμνισμό και την πολιτική. Δέχθηκε αγωγές από πολλές χώρες π.χ. τη Ρωσία, όπου ορθόδοξοι ριζοσπάστες προσπαθούσαν να την "ξορκίσουν" καίγοντας φωτογραφίες της. Εξοργίστηκε με πολλά περιστατικά, τα οποία ισχυρίστηκε ότι ήταν αδικία εναντίον των ανθρώπων. Μερικά από αυτά ήταν η φυλάκιση της Yulia Tymoshenko στην Ουκρανία και των Pussy Riot στη Ρωσία, η παραβίαση των δικαιωμάτων των ομοφυλόφιλων, οι εκλογές στις Ηνωμένες Πολιτείες και η απόπειρα δολοφονίας της Malala Yousafzai. Τον Σεπτέμβριο του 2013, κυκλοφόρησε το #secretprojectrevolution, μια ταινία μικρού μήκους σε σκηνοθεσία Steven Klein, όπου ασχολείται με την καλλιτεχνική ελευθερία και τα ανθρώπινα δικαιώματα.
Ο μάνατζερ της, Guy Oseary, σχολίασε ότι η τραγουδίστρια ήταν πρόθυμη να ξεκινήσει να εργάζεται για το επόμενο άλμπουμ της. Τον Φεβρουάριο του 2014 η Μαντόνα είπε ότι είχε ήδη αρχίσει να εργάζεται για το δέκατο τρίτο στούντιο άλμπουμ της. Αργότερα, σε μια συνέντευξη στο L'Uomo Vogue τον Μάιο του 2014, επιβεβαίωσε ότι το άλμπουμ συνδέεται με την τέχνη και την ελευθερία, λέγοντας ότι "Σε αυτό το σημείο δεν υπάρχει γυρισμός. Αυτός είναι ο ρόλος μου στον κόσμο πια, το έργο μου ως καλλιτέχνης, έχω μια φωνή και πρέπει να τη χρησιμοποιήσω".
Ηχογράφηση
Από τον Μάρτιο του 2014 άρχισε να ανεβάζει φωτογραφίες στο Instagram αφήνοντας να εννοηθεί με ποιους εργαζόταν στο άλμπουμ. Δούλεψε με διάσημους DJ όπως Avicii και Diplo, η Αλίσια Κέις έπαιξε πιάνο για το πρώτο της σινγκλ ενώ οι Toby Gad, Mozella και Natalia Kills βοήθησαν στο γράψιμο τραγουδιών.
Τίτλος και θέματα που θίγει
Θεματικά, ο Caryn Ganz από το Rolling Stone αισθάνθηκε ότι το άλμπουμ επικεντρώνεται σε δύο θέματα: στο να ακούς την καρδιά σου και να είσαι επαναστάτης. Η Μαντόνα εξήγησε ότι δεν ήταν αυτές οι αρχικές εμπνεύσεις της αλλά προέκυψαν κατά τη διάρκεια των συνεδριών με τον Avicii. Έτσι, ο δίσκος ονομάστηκε 'Rebel Heart', αφού ασχολείται με δύο διαφορετικές όψεις της τραγουδίστριας, την επαναστατική και αντάρτικη πλευρά της αλλά και τη ρομαντική. Ο τίτλος προήλθε επίσης, επειδή η Μαντόνα πίστευε ότι πολλοί σύγχρονοι μουσικοί καλλιτέχνες δεν είναι επαναστάτες, δεν παίρνουν ρίσκα ή δεν λένε τη γνώμη τους για πολλά πράγματα και θέματα, γι' αύτο ήθελε και να επιστήσει την προσοχή εκεί.
Σύμφωνα με τον Bradley Stern από MuuMuse, το Rebel Heart ήταν διαφορετικό από τα προηγούμενα άλμπουμ που έβγαλε την τελευταία δεκαετία, αποκαλώντας το ως "εκλεκτικό άλμπουμ" αφού συγχώνευει μια σειρά από μουσικά είδη όπως '90s house, reggae και ακουστική κιθάρα. Θεωρήθηκε ως μια πιο ενδιαφέρουσα και καινοτομική προσέγγιση της Μαντόνα συνδυάζοντας σύγχρονα μουσικά στυλ με '90s.
Μουσική και λυρική ερμηνεία
Το εναρκτήριο κομμάτι του άλμπουμ, είναι ένα house με στοιχεία 90's κομμάτι και αρχίζει με τη Μαντόνα να τραγουδάει ενώ συνοδεύεται από πιάνο, το οποίο παίζει η Αλίσια Κέις. Είναι ένα τραγούδι 'χωρισμού', αλλά σε αντίθεση με τα άλλα θλιβερά θέματα διάφορων τραγουδιών, μιλάει για την ελπίδα μετά τον χωρισμό και ότι η ζωή συνεχίζεται. Το σύγκριναν με το "Like a Prayer" λόγω της χορωδίας που συνδέει τα δύο τραγούδια, αλλά και με το "Express Yourself". Το δεύτερο κομμάτι, "Devil Pray", είναι εμπνευσμένο από το πως κάποιος μπορεί να δελεαστεί να πάρει ναρκωτικά για να φτάσει σ' ένα υψηλότερο επίπεδο συνείδησης και να 'συνδεθεί' με τον Θεό. Στιχουργικά ζητά τη σωτηρία από τις καταχρήσεις ναρκωτικών, κάνοντας αναφορές στην Παναγία και τον Εωσφόρο. Ξεκινά με απαλό ήχο κιθάρας που αναπτύσσεται σε electropop και συνοδεύεται με house ρυθμό. Περιέχει λεπτά μηνύματα, μιλάει για την ενότητα και τη θρησκευτική συνείδηση, όπως γίνεται και στο τρίτο κομμάτι. Στο "Ghosttown", μιλάει για πολιτισμούς που λήγουν και τον κόσμο να αντιμετωπίζει έναν Αρμαγεδδών, αλλά εξακολουθούν να βλέπουν την ελπίδα μέσα στην καταστροφή. Είναι μια δυνατή μπαλάντα με τα 'ζεστά' φωνητικά της Μαντόνα να θυμίζουν το "Live to Tell" απ' το 1986. Σύμφωνα με έναν απ' τους στιχουργούς το γράψανε μέσα σε τρεις μέρες.
Το τέταρτο κομμάτι, "Unapologetic Bitch", έχει ρέγκε, dancehall και dubstep επιρροές και αναφέρεται αρνητικά στον εραστή της και τη διάλυση της σχέσης τους, τραγουδώντας "It might sound like I'm an Unapologetic Bitch but sometimes you have to call it like it is." Εξήγησε ότι είναι απλά ένα διασκεδαστικό κομμάτι. Το πέμπτο τραγούδι, "Illuminati", γράφτηκε μεταξύ Μάρτη και Απρίλη του 2014. Ερεύνησε για τους πραγματικούς Illuminati και θεώρησε άσχετη τη σύγκριση που κάνει -μεταξύ αυτής και των Illuminati- ο κόσμος. Στιχουργικά αναφέρεται στη θεωρία συνωμοσίας των Illuminati, καθώς και στη μαύρη μαγεία, τις μάγισσες, την Ίσις, τις πυραμίδες της Αιγύπτου, τον Φοίνικα, την εποχή του Διαφωτισμού και το μάτι της πρόνοιας, ενώ στο ρεφρέν λέει "It's like everybody in this party is shining like Illuminati". Αναφέρει επίσης μια σειρά από διασημότητες, επιχειρηματίες, πολιτικούς και θρησκευτικούς ηγέτες, αφού πολλοί τους θεωρούν μέρος των Illuminati. Η Nicki Minaj εμφανίζεται στο έκτο κομμάτι, "Bitch I'm Madonna", όπου ραπάρει, ζητώντας από όλους να "πάνε σκληρά ή να πάνε σπίτι", ενώ η Μαντόνα φωνάζει "θέλω απλά να διασκεδάσω απόψε, θέλω να ανατινάξω αυτό σπίτι απόψε". Έχει έναν τρελό ήχο με μία μείξη "bleepy electro" και "churning dubstep" που ακούγεται σαν σειρήνα.
Το "Hold Tight" έχει έναν ήχο τύμπανου ενώ το "Joan of Arc" είναι μια μπαλάντα που μιλάει για το έλεγχο που έχει με τα μέσα ενημέρωσης στη ζωή της. Ακολουθεί το "Iconic" το οποίο αποτελείται από έναν περίεργο ήχο και συμμετέχει ο μπόξερ Μάικ Τάισον. Το "HeartBreakCity" είναι μια μπαλάντα με πιάνο, τραγουδάει με βαθύτερα φωνητικά για τη χαμένη της αγάπη και είναι εμπνευσμένο από μπαρόκ ποπ. Συνθεσάιζερ, μπάντζο ήχοι και τύμπανα, στο "Body Shop" παρομοιάζει για την αγάπη ως ένα αυτοκινητιστικό δυστήχημα. Ο Kanye West παρήγαγε και το "Holy Water" όπου παρομοιάζει τη γεύση των σωματικών υγρών της με τον αγιασμό. Με ηδονιστικά ηχητικά εφέ, το τραγούδι θυμίζει Μαντόνα του 1990 ενώ περιέχει ένα λυρικό απόσπασμα από το "Vogue". Συνοδεύεται από bassline και στο ρεφρέν ακούγονται ήχοι βογκητών.
Κυκλοφορία, διαρροή και artwork
Στις 28 Νοεμβρίου 2014 διέρρευσαν δύο ντέμος απ' το τότε άτιτλο άλμπουμ της, τα "Rebel Heart" και "Wash All Over Me" ενώ έναν σχεδόν μήνα μετά, στις 17 Δεκεμβρίου διέρρευσαν άλλα έντεκα κομμάτια. Η Μαντόνα προειδοποίησε τους φανς της ότι είναι απλά ντέμος και παρομοίωσε τις διερρεύσεις ως καλλιτεχνικό βιασμό προκαλώντας αντιδράσεις στα μέσα μαζικής ενημέρωσης και κοινωνικής δικτύωσης. Τρεις μέρες αργότερα κυκλοφορεί τα πρώτα έξι τραγούδια του άλμπουμ στα iTunes. Το Living For Love ήταν το πρώτο σινγλ και είχε προγραμματιστεί να κυκλοφορήσει τον Φεβρουάριο, την ημέρα του άγιου Βαλεντίνου. Μετά την εμφάνιση της στα Γκράμμι αποκάλυψε άλλα τρία κομμάτια στα iTunes, τα "Hold Tight", "Joan of Arc" και "Iconic". Τον Ιανουάριο του 2015 συνελήφθη αυτός που ήταν υπεύθυνος για τις διαρρεύσεις και αποκαλύφθηκε ότι είχε διαρρεύσει και τραγούδια από τον προηγούμενο δίσκο της Μαντόνα, MDNA.
Το εξώφυλλο του άλμπουμ, που δείχνει το πρόσωπο της Μαντόνα δεμένο με κάτι μαύρα καλώδια, έγινε δημοφιλής στα social media με αποτέλεσμα να δημιουργηθούν χιλιάδες memes από φανς στο Instagram, Tumblr και Twitter. Φανς σε όλο τον κορμό τυλίγονται με μαύρα καλώδια στο πρόσωπό τους και δημιουργούν memes με διάσημες προσωπικότητες όπως τους Marilyn Monroe, Elvis Presley, Britney Spears, Michael Jackson, Jim Carrey, Marlon Brando και Homer Simpson (χαρακτήρας από τη σειρά Οι Σίμσονς). Η ίδια η Μαντόνα ανάρτησε πολλές από αυτές τις εικόνες στο Instagram. Ωστόσο, τρεις από από αυτές, του Μάρτιν Λούθερ Κινγκ, του Νέλσον Μαντέλα και του Bob Marley επικρίθηκαν έντονα γιατί θεωρήθηκαν "ασεβή και ρατσιστικά". Η τραγουδίστρια εξήγησε ήμουν κολακευμένη από τη σύγκριση με τα εν λόγω άτομα αφού και εγώ παλεύω για την ελευθερία.
Προώθηση
Είχε αρχικά μιλήσει για εμφάνιση στα βραβεία Grammy τον Δεκέμβριο του 2014, λέγοντας ότι ήταν "πιθανώς κάτι που επρόκειτο να συμβεί". Αργότερα επιβεβαίωσε την εμφάνισή της στα 57α ετήσια βραβεία Grammy, όπου είχαν προγραμματιστεί να διεξαχθούν στις 8 Φεβρουαρίου του 2015. Ο μανατζέρ της, Oseary διευκρίνισε ότι η τραγουδίστρια θα εκτελέσει επίσης και το καινούριο της σινγκλ εκεί. Τραγούδησε το "Living for Love" ντυμένη μ' έναν κόκκινο κορσέ και περιτριγυρισμένη από άνδρες χορευτές με κέρατα που θύμιζαν μινώταυρο. Το Forbes ανέφερε ότι η παράσταση της Μαντόνα ήταν αυτή με τη μεγαλύτερη τηλεθέαση της βραδιάς. Η προσπάθειά της να τραγουδήσει ζωντανά χωρίς Autotune και ο συνδυασμός με μια σχετικά δύσκολη χορογραφία επαινέθηκε σε μεγάλο βαθμό απ' τους κριτικούς. Επιβεβαίωσε επίσης ότι θα εμφανιστεί και στα BRIT Awards 2015, που πραγματοποιήθηκαν στις 25 Φεβρουαρίου του 2015. Αυτό που σόκαρε το κοινό ήταν όταν οι δύο χορεύτριες της, της τράβηξαν την κάπα ενώ δεν είχε προλάβει να τη λύσει, με αποτέλεσμα να πέσει με την πλάτη από τη σκηνή. Παρόλα αυτά σήκωθηκε σε κλάσματα δευτερολέπτου και συνέχισε το σόου της. Τα ΜΜΕ αλλά και ο κόσμος μέσω Twitter, Facebook κτλ. την επαίνεσαν που κατάφερε και συνέχισε.
Χρησιμοποίησε κάποιες εφαρμογές για κινήτα για να συνομιλήσει με τους φαν της, όπως το Grindr. Έκανε διάφορες τηλεοπτικές εμφανίσεις, όπως στο The Jonathan Ross Show όπου τραγούδησε δύο κομμάτια απ' το άλμπουμ της, ενώ δέχθηκε πρόσκληση και στο The Voice της Αγγλίας. Πήγε στο Γαλλικό σόου "Le Grand Journal" στις 2 Μαρτίου, μαζεύοντας 1,500,000 τηλεθεατές. Ερμήνευσε ένα remix του "Living for Love" και το "Ghosttonw" Εμφανίστηκε και στο Ιταλικό "Che tempo che fa". Τραγούδησε δύο τραγούδια και μάζεψε 5,200 εκατομμύρια τηελεθεατές. Από τις 16 - 20 Μαρτίου εμφανιζόταν στο "The Ellen DeGeneres Show" στις ΗΠΑ. Επίσης, μαγνητοσκόπισε στο ITV της Ιταλίας μια εκπομπή για το "The Today Show", η οποία προβλήθηκε στις 9 Μαρτίου 2015. Επιβεβαίωσαν και την εμφανισή της στα δεύτερα iHeartRadio Music Awards στα τέλη του Μαρτίου στο Λος Άντζελες.
Πολυάριθμα ειδησεογραφικά πρακτορεία άρχισαν να αναφέρουν ότι η Μαντόνα σχεδιάζει μια παγκόσμια περιοδεία. Η περιοδεία ανακοινώθηκε στις 1 Μαρτίου 2015, στην επίσημη ιστοσελίδα της Μαντόνα και φέρει τοn τίτλο, Rebel Heart Tour. Θα ξεκινήσει στις 29 Αυγούστου 2015 απ' το Μαϊάμι, θα πάει Ευρώπη και θα λήξει στη Σκωτία, στις 20 Δεκεμβρίου 2015.
Κριτικές
thumb|left|upright|Εξώφυλλο standard έκδοσης. Έλαβε θετικές κριτικές. Στη Metacritic η μέση βαθμολογία του άλμπουμ έφτασε τα 68/100. Η συγγραφέας Neil McCormick από την Daily Telegraph έδωσε στο άλμπουμ 4 από 5 αστέρια. Αισθάνθηκε ότι για πρώτη φορά μετά από χρόνια, η Μαντόνα δεν ακούγεται απελπισμένη. Εξήρε το άλμπουμ ως ανώτερο από τα προηγούμενα δύο άλμπουμ της Hard Candy και MDNA, τα οποίa θεωρούσε ως "υπερ-πιεστικά και υπέρ-προκλητικά." Η Saeed το αποκάλεσε "μια ωραία συλλογή από ανθεκτικές ποπ μελωδίες της Μαντόνα οι οποίες θυμίζουν τις περιόδους της αιχμής της στα τέλη της δεκαετίας του 80 και στις αρχές της δεκαετίας του 2000." Ο Murphy έγραψε "το αδιαμφισβήτητο ποπ είδωλο είναι πίσω με μία δοκιμαστική έκρηξη" μετά από το MDNA που είχε λίγες αξέχαστες ποπ επιτυχίες.
Μόβρη
Η Μόβρη (ή και Μώβρη) είναι βουνό της Αχαΐας, στην βόρεια Πελοπόννησο, με μέγιστο υψόμετρο 818 μέτρα.
Γεωγραφία
Βρίσκεται νότια-νοτιοανατολικά της πεδιάδας της δυτικής Αχαΐας και καταλαμβάνει μεγάλη έκταση της ενδοχώρας του Δήμου Δυτικής Αχαΐας.
Στις βόρειες παρυφές και πρόποδες του βρίσκονται τα χωριά Βυθούλκας, Ελαιοχώρι, Κρίνος, Πουρνάρι, Πετροχώρι και το μοναστήρι του Αγίου Δημητρίου Μπάδα. Στα βορειοανατολικά και ανατολικά βρίσκονται η Άρλα και η Φώσταινα, καθώς και ο οικισμός Ροβιανίτη. Στα δυτικά βρίσκονται τα χωριά Πέτας, Ριόλος και Ματαράγκα, καθώς και το μοναστήρι του Φιλοκαλίου (Παναγία Φιλοκαλιώτισα). Στα νότια βρίσκονται τα χωριά Πολύλοφο (Μπράτι) και Αγίος Νικολάος (Σπάτα) καθώς επίσης και τα μοναστήρια της Αγίας Μαρίνας Μαρίτσης και του Αγίου Νικολάου Σπάτων. Στο κεντρικό τμήμα του βουνού βρίσκεται: ο εγκαταλελειμμένος και ερειπωμένος πλέον οικισμός των Τσαγκαραιίκων.
Υπήρξε φυσικό σύνορο των πρώην δήμων Μόβρης και Ωλενίας ενώ ένα μικρό μέρος του ανήκε στον πρώην Δήμο Λαρισσού. Από την 1η Ιανουαρίου του 2011 και έπειτα, με το Πρόγραμμα Καλλικράτης, εκτείνεται εξ ολοκλήρου στον νεοπαγή Δήμου Δυτικής Αχαΐας και αποτελεί σημαντικό σημείο αναφοράς.
Χλωρίδα
Στην Μόβρη φύονται, μεταξύ άλλων, αριές, πεύκα, πουρνάρια, κουμαριές, καθώς και σωρεία θάμνων και άλλων φυτών.
Η περιοχή έχει πληγεί αρκετές φορές από πυρκαγιές όπου έχουν επιφέρει καταστροφή στα άλλοτε πυκνά και εκτεταμένα δάση της, με αποκορύφωμα την φωτιά του 1953 όπου κάηκαν τότε χιλιάδες στρέμματα δάσους και κυρίως πευκώνες. Υπήρξαν και άλλες πυρκαγιές, όπως κατά την περίοδο της Κατοχής αλλά και κατά τα τελευταία χρόνια.
Βιβλιογραφία
Κατηγορία:Βουνά της Αχαΐας Μόβρη Μόβρη
Rebel Heart
Εμπορικότητα
Σύμφωνα με το Billboard, η προ-παραγγελία του άλμπουμ έλαβε θερμή ανταπόκριση μετά την κυκλοφόρια του στα iTunes σε όλο τον κόρμο. Στις Ηνωμένες Πολιτείες, τρία από τα έξι τραγούδια - "Living for Love"(11.000 πωλήσεις) "Bitch I'm Madonna"(10.000) και "Unapologetic Bitch"(8.000) - που κυκλοφόρησαν τον Δεκέμβρη του 2014 έκαναν το ντεμπούτο τους στα Dance/Electronic Songs τσαρτς, παρά το γεγονός οτι μετρούσαν πωλήσεις μόνο τριών ημερών. Συνολικά όλα τα τραγούδια πούλησαν 146.000 σύμφωνα με τη Nielsen SoundScan,ενώ οι προ-παραγγελίες του άλμπουμ εκτιμήθηκαν ότι εφτάσαν περίπου τα 60.000 έως 80.000 αντίτυπα. Επιβεβαιώθηκε επίσης, ότι τα εισιτήρια της Βόρειας Αμερικής για τη Rebel Heart Tour, που θα αγοραστούν online, θα συνδυαστούν με μια αποκλειστική ψηφιακή λήψη της Super deluxe έκδοσης του Rebel Heart. Το άλμπουμ έκανε το ντεμπούτο στο νούμερο δύο στην Αμερική, με 121,000 πωλήσεις. Παρά το γεγονός ότι ήταν το καλύτερο -σε πωλήσεις- άλμπουμ της εβδομάδας με καθαρές πωλήσεις τις 116,000, έπεσε στο δύο λόγο του streaming. Έγινε το 21ο άλμπουμ της που μπαίνει στο τοπ 10, αλλά ήταν και το πρώτο που δεν πήγε #1 μετά απ' το Ray of Light το 1998. Στον Καναδά, πούλησε 18,000 αντίτυπα την πρώτη εβδομάδα φτάνοντας την κορυφή του τσαρτ.
Στο Ηνωμένο Βασίλειο ανέφεραν ότι έφτασε την πεντάδα μέσα σε 24 ώρες μετά την κυκλοφορία του. . Τελικά, έφτασε νούμερο δύο πουλώντας 37,245 αντίτυπα, επεκτείνοντας το ρεκόρ της ως η γυναίκα καλλιτέχνης με τις καλύτερες πωλήσεις εκεί, με πάνω από 7,650,000 αντίτυπα. Την επόμενη εβδομάδα έπεσε στο εφτά με 11,983 πωλήσεις. Στη Γερμανία σκόραρε το δωδέκατο #1 της, πέρασε τους Beatles και Robbie Williams και έγινε η τρίτη καλλιτέχνης και τα περισσότερα #1 εκεί. Στη Γαλλία έφτασε στο τρία με 17,000 αντίτυπα ενώ έκανε το ντεμπούτο του στην κορυφή των τσαρτς στην Αυστρία, το Βέλγιο (Φλάνδρα), την Κροατία, την Τσεχική Δημοκρατία, την Ουγγαρία, την Ιταλία, την Πορτογαλία, την Ισπανία και την Ελβετία καθώς και στην πρώτη δεκάδα στις υπόλοιπες ευρωπαϊκές χώρες. Στην Αυστραλία πήγε #1 με 7,000 πωλήσεις, στην Ιαπωνία #8 με 7,548 πωλήσεις, ενώ στη Νότια Κορέα η κανονική έκδοση του άλμπουμ πήγε #7 και η deluxe έκδοση στο #1. Συνολικά, σύμφωνα με τη Media Traffic, την πρώτη εβδομάδα υπολογίζεται ότι πούλησε 315,000 αντίτυπα παγκοσμίως.
Παραπομπές
Κατηγορία:Δισκογραφία της Μαντόνα Κατηγορία:Άλμπουμ της Μαντόνα Κατηγορία:Άλμπουμ του 2015
Οδυσσέας Μουρ
Ο Οδυσσέας Μουρ είναι μια σειρά δώδεκα βιβλίων εφηβικής περιπέτειας και φαντασίας, τα οποία γράφτηκαν στα ιταλικά από τον Πιερντομένικο Μπακαλάριο, σε εικονογράφηση Ιάκοπο Μπρούνο. Η σειρά έχει μεταφραστεί σε 24 γλώσσες και έχει πουλήσει 2,5 εκατομμύρια αντίτυπα παγκοσμίως. Στα ελληνικά είχαν κυκλοφορήσει αρχικά εννέα βιβλία (σε μετάφραση Βιολέτας Ζεύκη-Βοργιάς) από τις εκδόσεις Modern Times, αλλά ο συγκεκριμένος εκδοτικός έκλεισε      τo 2011. Τα δικαιώματα της σειράς αγοράστηκαν από τις εκδόσεις Διόπτρα, το δέκατο βιβλίο κυκλοφόρησε το Νοέμβριο του 2012, το ενδέκατο το Μάιο του 2013 και το δωδέκατο τον Απρίλιο του 2014. Δύο μήνες αργότερα τον Ιούνιο του 2014 κυκλοφόρησαν στην Ιταλία δύο νέα βιβλία της σειράς τα οποία δεν έχουν έρθει ακόμη στην Ελλάδα. Στην Ιταλία τα βιβλία έχουν φτάσει στον αριθμό 18 και από ότι λένε ο Πιερντομένικο Μπακαλάριο δεν έχει σκοπό να σταματήσει την σειρά και τα βιβλία.
Βιβλία
Στα βιβλία πρωταγωνιστούν τα δίδυμα αδέρφια Τζέισον και Τζούλια Κόουβναντ και ο καλύτερος τους φίλος, Ρικ Μπάνερ. Στο έβδομο βιβλίο "Η κρυμμένη πόλη" μπαίνουν στην ιστορία η Ανίτα Μπλουμ, ένα δωδεκάχρονο κορίτσι που ζει στη Βενετία και ο Τομάζο Ρανιέρι Στράμπι, ο καλύτερός της φίλος. Η σειρά πήρε το όνομά της από τον παλιό ιδιοκτήτη της Έπαυλης Αργώ, Οδυσσέα Μουρ. Ο Νέστορας, ο κηπουρός της Έπαυλης Αργώ, γνωρίζει όλη την αλήθεια γι' αυτόν αλλά την κρατάει μυστική από τα παιδιά. Ο Τζέισον, η Τζούλια, ο Ρικ και η Ανίτα ζουν περιπέτειες μέσα από τις πύλες του χρόνου με εχθρό τους την ύπουλη Ομπλίβια Νιούτον και στη συνέχεια τον Μαλάριους Βόινιτς, τον επικεφαλής της Λέσχης των Εμπρηστών. Έπιτα, η τελικη αναμέτριση γίνεται με τον καπετάνιο Σπένσερ, έναν αθάνατο πειρατή. Στην συνέχεια από το δέκατο τρίτο βιβλίο και μετά τα πράγματα αλλάζουν. Νέοι ήρωες, νέα κλειδιά, ενώ νέοι εχθροί μπαίνουν στην ιστορία. Η παρέα γίνεται ποιο μεγάλη καθώς εμφανίζονται σιγά-σιγά ακόμη τέσσερα παιδιά: Η Τζόντιν, ο Μάικ, η Ρόουζ και ο Μπιλ.
Περίληψη της υπόθεσης (βιβλία 1 έως 9)
Τα δίδυμα αδέρφια Τζέισον και Τζούλια Κόουβναντ μόλις έχουν μετακομίσει από το πολύβουο Λονδίνο σε μια παλιά έπαυλη στο απομονωμένο Κίλμορ Κόουβ. Με έκπληξη ανακαλύπτουν ότι το νέο τους σπίτι είναι γεμάτο με υπόγεια κελάρια και παράξενα κειμήλια από όλον τον κόσμο. Κατά τη διάρκεια ενός παιχνιδιού ο Τζέισον, η Τζούλια και ο νέος τους κολλητός ο Ρικ Μπάνερ, βρίσκουν μια μυστηριώδη πόρτα κρυμμένη πίσω από μια ντουλάπα. Τι βρίσκεται πίσω από την πόρτα; Και γιατί κάποιος προσπάθησε να την κρύψει;
Λύνοντας γρίφους, τα τρία παιδιά συνειδητοποιούν ότι στέκονται μπροστά από την Argo Manor, την αρχαία πόρτα του Χρόνου. Με θάρρος περνούν και καταλήγουν στην Αρχαία Αίγυπτο και η περιπέτεια ξεκινάει, ενώ την ίδια ώρα η κακιά Ομπλίβια Νιούτον ρίχνεται στο κατόπι τους.
Ο Τζέισον, η Τζούλια και ο Ρικ είναι πεπεισμένοι ότι ο Πίτερ Δαίδαλος δεν έχει χαθεί στη σύγχρονη εποχή. Μέσα από αλλεπάλληλους γρίφους και τεχνάσματα οδηγούνται στη Βενετία του 18ου αιώνα, όπου οι απίθανες εφευρέσεις του Δαίδαλου είναι σκορπισμένες στην πόλη. Καθώς ακολουθούν τα ίχνη, η Ομπλίβια Νιούτον τους πλησιάζει όλο και περισσότερο.
Από τις εφευρέσεις του Δαίδαλου, οδηγούνται στην αναζήτηση ενός αρχαίου φύλακα, ο οποίος έχει χαθεί μαζί με το πρώτο Κλειδί. Όποιος το έχει στην κατοχή του μπορεί να κλειδώσει και να ξεκλειδώσει όλες τις πόρτες του Χρόνου. Τα παιδιά ενώνουν τις δυνάμεις τους με μια κοπέλα, την Ανίτα, που έχει βρει στη Βενετία ένα σημειωματάριο με περίτεχνα σχέδια. Προσπαθώντας να αποκρυπτογραφήσουν τα σύμβολα, η Ανίτα, ο Ρικ και ο Τζέισον χάνονται στο χρόνο, ενώ πίσω στο Κίλμορ Κόουβ, η Τζούλια ψάχνει απεγνωσμένα ένα χαμένο χειρόγραφο για να τους βοηθήσει.
Καθώς ο χρόνος λιγοστεύει, τα παιδιά αποφασίζουν να περάσουν ακόμα μια φορά την πόρτα του Χρόνου για να καταλήξουν σε μια υπόγεια, σκοτεινή και αφιλόξενη χώρα. Έτσι ξεκινάει μια καταβύθιση στα έγκατα της Γης, στην καρδιά όλων των φανταστικών κόσμων. Βρίσκονται αντιμέτωποι με το Λαβύρινθο, εκεί που βρίσκεται η απάντηση για τους δημιουργούς των περασμάτων στο χρόνο. Αλλά ο κίνδυνος δεν τους περιμένει μόνο στα βάθη. Την ίδια ώρα ένα τρομερό κακό αναδύεται στην πύλη του Κίλμορ Κόουβ. Από το δέκατο τρίτο βιβλίο και μετά η ιστορία αλλάζει καθώς τα παιδιά μαθαίνουν το Μεγάλο Μυστικό που κρύβει το Κίλμορ Κόουβ. Οι Τζέισον, Τζούλια, Ρικ, Ανίτα και Τομάζο μαθαίνουν ότι εκτός από τις Πύλες και τα Κλειδιά υπάρχει και Κάτι Μαγικό στην Υπόθεση που κανείς δεν ήθελε να μαθευτεί...Αλλά μια επίσκεψη της Τζούλια, του Ρικ και του Τομάζο στην Μυστηριώδη Έπαυλη Αργώ φέρνει στην επιφάνεια αυτό το Μυστικό και όλα αλλάζουν.
Τζέισον και Τζούλια Κόουβναντ
Είναι δίδυμα και ζούσαν στο Λονδίνο. Στα πρώτα πέντε βιβλία είναι έντεκα χρονών, ενώ από το βιβλίο "Η κρυμμένη πόλη", είναι δεκατρία. Είναι και οι δύο ξανθοί. Όπως αναφέρεται στο πρώτο βιβλίο, η Τζούλια είναι λίγο πιο ψηλή από τον Τζέισον. Η Τζουλια στο έκτο βιβλίο τα φτιάχνει με τον Ρικ Μπάνερ, ενώ ο Τζέισον στο όγδοο με την Ανίτα Μπλουμ.
Ρικ Μπάνερ
Είναι ένα χρόνο μεγαλύτερος από τα δίδυμα και είναι κάτοικος του Κίλμορ Κόουβ. Είναι κοκκινομάλλης. Ο πατέρας του έχει πεθάνει. Στο πέμπτο βιβλίο, μαθαίνουμε πως πέθανε επειδή εγκλωβίστηκε σε ένα εγκαταλελειμμένο ναυάγιο, το οποίο, μαζί με τον φαροφύλακα Λέοναρντ Μινάξο, έψαχναν για χρόνια να βρουν. Στο έκτο βιβλίο ο Ρικ τα φτιάχνει με τη Τζούλια.
Άλλοι χαρακτήρες
Ο Οδυσσέας Μουρ ήταν παντρεμένος με την Πηνελόπη Μουρ. Αυτοί ήταν οι προηγούμενοι ιδιοκτήτες της Έπαυλης Αργώ. Κοντά στο τέλος του πέμπτου βιβλίου διαπιστώνεται ότι ο Νέστορας, ο κηπουρός, είναι στην πραγματικότητα ο Οδυσσέας Μουρ. Μετά το θάνατο της συζύγου του, άρχισε να χρησιμοποιεί αυτό το κάλυμμα με πλήρη απασχόληση.
Η Πηνελόπη Μουρ είναι η γυναίκα του Οδυσσέα. Την συνάντησε σε ένα ταξίδι στην αρχαία Βενετία, και την ερωτεύτηκε. Είναι άραγε και αυτή ζωντανή;
Ο Μπλακ το Ηφαίστειο είναι ακόμα ένας φανταστικός ταξιδιώτης, που έφυγε από το Κίλμορ Κόουβ μέσω μιας πύλης του χρόνου για να φυλάξει όλα τα κλειδιά των πυλών. Έπειτά, επιστρέφει πίσω στο Κίλμορ Κόουβ.
Η Ανίτα Μπλουμ είναι μια δεκατριάχρονη Αγγλίδα
που ζει στη Βενετία. Ανακαλύπτει την τοποθεσία του Κίλμορ Κόουβ και γνωρίζει τον Τζέισον, την Τζούλια και τον Ρικ. Στο 8ο βιβλίο τα φτιάχνει με τον Τζέισον.
1708
Η παρούσα σελίδα αφορά το έτος 1708 κατά το Γρηγοριανό ημερολόγιο
Mercedes-Benz R231
Το Mercedes-Benz R231, γνωστό και ως Mercedes-Benz SL-Class R231, ήταν ένα πολυτελές σπορ κουπέ-κάμπριο αυτοκίνητο με στάνταρ αναδιπλούμενη οροφή, που παρήχθη από τη γερμανική αυτοκινητοβιομηχανία Mercedes-Benz από τον Μάρτιο του 2012 έως το 2020. Παρουσιάστηκε στο Σαλόνι Αυτοκινήτου στο Ντιτρόιτ, ΗΠΑ, τον Ιανουάριο του 2012 και στη συνέχεια κυκλοφόρησε για πρώτη φορά στην Ευρώπη στις 31 Μαρτίου 2012, ενώ εντός του έτους ακολούθησαν και οι άλλες διεθνείς αγορές. Αντικατέστησε την SL-Class R230 και, όπως συνέβη και με τον προκάτοχό του, το R231 διατέθηκε σε πληθώρα εκδόσεων και κινητήρων, όλοι βενζίνης, οι οποίοι στο R231 έχουν ισχύ από 306 έως 630 ίππους.
Τον Νοέμβριο του 2015, στο Σαλόνι Αυτοκινήτου του Λος Άντζελες, παρουσιάστηκε μια ελαφρά ανανέωση του μοντέλου, που τελικώς κυκλοφόρησε διεθνώς μέσα στο 2016, για τη σεζόν (model year) του 2017.
Ο διάδοχός του, το Mercedes-AMG R232, παρουσιάστηκε στις 28 Οκτωβρίου 2021 και για πρώτη φορά παράγεται από τη σπορ θυγατρική εταιρεία Mercedes-AMG, αντί απευθείας από τη Mercedes-Benz.
R231 Κατηγορία:Αυτοκίνητα πολυτελείας Κατηγορία:Σπορ αυτοκίνητα Κατηγορία:Γερμανικά αυτοκίνητα
Ξενοφών Μουδάτσιος
Ο Ξενοφών Μουδάτσιος (28 Μαρτίου 1960 – 18 Σεπτεμβρίου 2020) ήταν Έλληνας πρώην διεθνής αθλητής και προπονητής της υδατοσφαίρισης. Με την Εθνική ομάδα υδατοσφαίρισης Ελλάδας, έχει πραγματοποιήσει αρκετές συμμετοχές. Μάλιστα, έχει συμμετάσχει με το εθνόσημο στους θερινούς Ολυμπιακούς Αγώνες του 1984 που διεξήχθησαν στο Λος Άντζελες, στους οποίους η Εθνική Ελλάδος κατέκτησε την όγδοη θέση.
Αγωνίστηκε σε συλλογικό επίπεδο στους Παναθηναϊκό και Εθνικό, ενώ έγραψε σπουδαία καριέρα και ως προπονητής στις ομάδες γυναικών του Ολυμπιακού και της Γλυφάδας.
Ήταν ο προπονητής που οδήγησε τον Ολυμπιακό στην πρώτη κατάκτηση του πρωταθλήματος Ελλάδος το 1995 ενώ με την Γλυφάδα έφτασε στην κατάκτηση του Κυπέλλου Πρωταθλητριών το 2000, του παρθενικού ευρωπαϊκού τροπαίου για την ελληνική γυναικεία υδατοσφαίριση
Υπήρξε σύζυγος της πρώην υδατοσφαιρίστριας του Ολυμπιακού, Δήμητρας Ασιλιάν.
Πηγές
Κατηγορία:Έλληνες υδατοσφαιριστές Κατηγορία:Υδατοσφαιριστές της εθνικής Ελλάδος Κατηγορία:Προπονητές υδατοσφαίρισης Ολυμπιακού Πειραιώς Κατηγορία:Υδατοσφαιριστές ΠΑΟ Κατηγορία:Υδατοσφαιριστές του Εθνικού Πειραιώς
Διονύσης Μακρής
Ο Διονύσης Μακρής (πραγματικό όνομα: Διονύσιος Συντριβάνης, γενν. Θεσσαλονίκη, 5 Φεβρουαρίου 1982) είναι Έλληνας λαϊκός τραγουδιστής.
Βιογραφικά στοιχεία
Γεννήθηκε το 1982 στη Θεσσαλονίκη. Έγινε γνωστός από το «Dream Show» του ALPHA, με παρουσιαστή τον Ανδρέα Μικρούτσικο. Το πραγματικό του ονοματεπώνυμο είναι Διονύσης Συντριβάνης.
Το 2006 κυκλοφόρησε το άλμπουμ «Απόλαυση», που ήταν η πρώτη δισκογραφική του δουλειά. Από τον πρώτο του δίσκο, σημαντική επιτυχία σημείωσαν το ομώνυμο τραγούδι «Ήταν η ζωή μου κόλαση» και το «Μετά από μένα ποιον θα καταστρέψεις». Αργότερα, έκανε ντουέτο με τη Κέλλυ Κελεκίδου στο τραγούδι «Γλύκα μου και απόλαυσή μου».
Περιοχή Ανατολικής Ανατολίας
Η Ανατολική Ανατολία (τουρκικά: Doğu Anadolu Bölgesi) είναι το μεγαλύτερο γεωγραφικό διαμέρισμα της Τουρκίας. Βρίσκεται στο ανατολικότερο τμήμα της Τουρκίας, στα σύνορα με το Ιράν και το Ιράκ. Η Ανατολική Ανατολία αντιστοιχεί στην περιοχή του Τουρκικού Κουρδιστάν αλλά και της νότιας Αρμενίας. Είναι ιδιαίτερα ορεινή, κυρίως στο βόρειο τμήμα της. Εκεί βρίσκονται οι πηγές των μεγάλων ποταμών της Μέσης Ανατολής, του Τίγρη και του Ευφράτη και η μεγάλή οροσειρά του Αραράτ. Επίσης στο διαμέρισμα αυτό βρίσκεται και η μεγαλύτερη λίμνη της Τουρκίας, η λίμνη Βαν.
Διονύσης Μακρής
Βιογραφικά στοιχεία
Το 2007, ήταν υποψήφιος στη κατηγορία "καλύτερος πρωτοεμφανιζόμενος καλλιτέχνης" στα Μουσικά Βραβεία Αρίων, βράβευση την οποία τελικά κατέκτησε η Τάμτα.
Τον Ιανουάριο του 2008, κυκλοφόρησε το cd single «Μου είπες ψέματα», στο οποίο περιέχονται τέσσερα τραγούδια, ενώ το 2009, κυκλοφόρησε το άλμπουμ «Εμείς μια ζωή ΠΑΟΚ» στο οποίο περιέχονται ύμνοι του ομώνυμου αθλητικού σωματείου, που αποτελεί την αγαπημένη του ομάδα. Στη συνέχεια, κυκλοφόρησε τα cd Singles «Βρέχει στα βόρεια» και «Όγδοη Νύχτα» το 2010, «Χάρηκα πολύ» και «Μόνο εσύ» το 2011.
Περιοχή Ανατολικής Ανατολίας
Η έκταση του διαμερίσματος είναι 171.000 τ.χλμ. και ο πληθυσμός της εκτιμάται στους 6.100.000 κατοίκους. Η περιοχή χωρίζεται σε 13 επαρχίες. Αυτές είναι: Σημαντικότερες πόλεις είναι το Ερζερούμ και το Καρς, ιδιαίτερα ορεινές πόλεις με αρμενικό κυρίως πληθυσμό πριν το 1918.
Παραπομπές
Κατηγορία:Περιοχές της Τουρκίας
Διονύσης Μακρής
Προσωπική ζωή
Είναι πατέρας δύο αγοριών. Ο πρώτος του γιος γεννήθηκε όταν εκείνος ήταν μόλις 17 ετών. Ο δεύτερος του γιος γεννήθηκε το 2021.
Παραπομπές
Κατηγορία:Έλληνες άνδρες τραγουδιστές Κατηγορία:Λαϊκοί τραγουδιστές
Πανελλήνιο πρωτάθλημα ανώμαλου δρόμου ανδρών 1934
Tο Πανελλήνιο πρωτάθλημα ανώμαλου δρόμου ανδρών του 1934 διεξήχθη στην Αθήνα, στην εξοχική περιοχή της Καισαριανής με διοργανωτή τον ΣΕΓΑΣ στις 25 Μαρτίου. Νικητής σύλλογος αναδείχθηκε ξανά ο Παναθηναϊκός Α.Ο..
Η διοργάνωση
Σύμφωνα με την προκήρυξη του ΣΕΓΑΣ, στο ομαδικό βαθμολογούνταν οι τρεις καλύτεροι δρομείς από κάθε ομάδα, αλλά μπορούσαν να μετέχουν περισσότεροι. Ως βαθμός λογίζονταν η σειρά κατάταξης και νικήτρια ομάδα αναδείχθηκε εκείνη με τη μικρότερη αθροιστική βαθμολογία των τριών καλύτερων αθλητών της. Στα περιφερειακά πρωταθλήματα βραβεύτηκαν οι τρεις πρώτοι αθλητές και η νικήτρια ομάδα. Στο πανελλήνιο πρωτάθλημα μετείχαν το πολύ πέντε αθλητές από κάθε σύλλογο αλλά βαθμολογούνταν πάλι οι τρεις καλύτεροι, ενώ βραβεύτηκαν οι έξι πρώτοι αθλητές και οι τρεις πρώτες ομάδες.
Τα περιφερειακά
Τα περιφερειακά πρωταθλήματα διεξήχθησαν την Κυριακή 18 Μαρτίου σε διαδρομές 7 χλμ, σε όλη τη χώρα με διοργανωτές τοπικούς συλλόγους, ως εξής:
Η διαδρομή
Η εκκίνηση του αγώνα δόθηκε στο γυμναστήριο της Νήαρ Ηστ Καισαριανής και οι δρομείς ακολούθησαν το δρόμο προς τον Υμηττό μέχρις αποστάσεως 4.500μ. Στη συνέχεια έκαναν αναστροφή και επέστρεψαν ως το γυμναστήριο της Νήαρ Ηστ, όπου τερμάτισαν. Στους αγώνες μετείχαν οι νικητές των περιφερειακών αγώνων ανώμαλου δρόμου που είχαν προηγηθεί καθώς και οι νικήτριες ομάδες.
Πηγές
Κατηγορία:Στίβος το 1934 Ανδρων Κατηγορία:Διοργανώσεις στίβου στην Αθήνα
Βάλβιλλος
Ο Τιβέριος Κλαύδιος Βάλβιλλος Μόδεστος (Tiberius Claudius Balbillus, 3-79 μ.Χ.), γνωστός και ως Βάρβιλλος, Βάλβιλος, ακόμα και Βάβιλος (Babilus ) ή Βαλβίλλος ο Σοφός ήταν αρχαίος Ρωμαίος πολιτικός και διακεκριμένος αστρολόγος, ελληνικής καταγωγής.
Καταγωγή και οικογένεια
Συμπεραίνεται, ότι ο Βάλβιλλος γεννήθηκε στην Αλεξάνδρεια της τότε ρωμαϊκής επαρχίας της Αιγύπτου από γονείς ευγενούς καταγωγής, κυρίως ελληνικής και μερικώς αρμενικής και μηδικής. Ο Βάρβιλλος ήταν ο μοναδικός γιος και το στερνοπαίδι του Τιβερίου Κλαυδίου Θρασύλλου ή Θρασύλλου του Μενδαίου (ενός γραμματικού, φιλοσόφου, σχολιαστή και αστρολόγου που συνέδεσε κυρίως το όνομά του με την αρχαιότερη έκδοση των πλατωνικών διαλόγων και έγινε προσωπικός φίλος του Ρωμαίου Αυτοκράτορα Τιβερίου ) και της πριγκίπισσας Άκας Β΄ της Κομμαγηνής. Από τη μητέρα του, ο Βάλβιλλος ήταν τρισεγγονός του Αντιόχου Α΄ της Κομμαγηνής.
Ο Βάλβιλλος είχε μία -ανώνυμη σε εμάς- αδελφή, η οποία παντρεύτηκε τον Λούκιο Έννιο από την τάξη των ιππέων. Ο Βάλβιλλος ήταν φίλος τού ανεψιού τού Τιβερίου, τού Κλαυδίου, τον οποίο ο Βάλβιλλος γνώριζε από τότε, που ήταν παιδιά και συναναστρεφόταν στο σπίτι τού πατέρα του.
Στη Θεογονίδα της Αιγύπτου βρέθηκε ένας πάπυρος με ημερομηνία 26 Αυγούστου 34 μ.Χ., που αναφέρει τον Βάλβιλο ως έναν εκ των ιδιοκτητών ενός λουτρού της πόλεως αυτής: ο πάπυρος γράφει για την ενοικίαση του λουτρού και τον φόρο, που πληρωνόταν από το εισόδημα που απέφερε. Κατά τη βασιλεία του Καλιγούλα ο Βάλβιλλος έφυγε από τη Ρώμη και επέστρεψε στην Αλεξάνδρεια.
Πολιτική σταδιοδρομία
Μετά τη δολοφονία του Καλιγούλα, στις 24 Ιανουαρίου 41, ο Κλαύδιος τον διαδέχθηκε στον θρόνο. Τότε ο Βάλβιλλος επέστρεψε στη Ρώμη για να τον υποστηρίξει ως φίλος. Τον συνόδευσε στην εκστρατεία του στη Βρετανία το 43 με στρατιωτική ιδιότητα, ως αξιωματικός της Λεγεώνος XX "Valeria Victrix", μένοντας έτσι στην ιστορία ως ένας εκ των πρώτων επωνύμων Ελλήνων, που επισκέφθηκαν τη Βρετανία. Με την επιστροφή τού Κλαυδίου και των λεγεώνων στη Ρώμη, ο Βάλβιλλος επιβραβεύθηκε: σύμφωνα με τον Σουητώνιο, ο Κλαύδιος τού απένειμε τη διάκριση της «αγνής λόγχης» (Hasta Pura) και ίσως ένα χρυσό στέμμα (corona aurea) στον «Θρίαμβο», που διοργανώθηκε για να εορτασθεί η κατάκτηση της Βρετανίας το 44 μ.Χ. .
Ο Βάλβιλλος διορίσθηκε στη συνέχεια σε μία σημαντική θέση στην Αίγυπτο. Στην Αλεξάνδρεια έγινε αρχιερέας στον ναό του Ερμού, αλλά και διευθυντής της Βιβλιοθήκης, μοίραζε όμως τον χρόνο του ανάμεσα στην Αλεξάνδρεια και τη Ρώμη. Για κάποιο χρονικό διάστημα αργότερα υπηρέτησε και ως διοικητής (procurator) της Επαρχίας της Ασίας.
Το 54 ο Νέρων διαδέχθηκε τον Κλαύδιο στον αυτοκρατορικό θρόνο. Υπό τον Νέρωνα, ο Βάλβιλλος διορίσθηκε κυβερνήτης της Αιγύπτου, θέση στην οποία υπηρέτησε από το 55 μέχρι το 59. Μετά τη λήξη της θητείας του, ο Βάλβιλλος συνέχισε να ζει στη γενέτειρά του.
Αστρολογία
Ο Βάλβιλλος κληρονόμησε την τέχνη της αστρολογίας από τον πατέρα του. Υπήρξε ένας από τους κορυφαίους αστρολόγους της εποχής του στη Ρώμη. Παρέμεινε στη Ρώμη κατά τη βασιλεία του Κλαυδίου ως σύμβουλός του, ακόμα και αφού ο Αυτοκράτορας είχε εκδώσει διαταγή με την οποία εξεδίωκε όλους τους αστρολόγους από την πόλη.
Κατά τη βασιλεία του Νέρωνος, μέχρι το 68, ο Βάλβιλλος ήταν επίσης αστρολογικός σύμβουλος του ίδιου και της μητέρας του Αγριππίνας. Κάποιος κομήτης είχε εμφανισθεί το 60 ή το 64 μ.Χ., σηματοδοτώντας τον θάνατο μιας μεγάλης προσωπικότητας. Ο Βάλβιλλος προσπάθησε να κατασιγάσει τους φόβους του Νέρωνα, λέγοντας ότι η συνήθης «λύση» ήταν η δολοφονία εξεχόντων πολιτών, πράξη που εξευμένιζε τους θεούς και ο Νέρων συμφώνησε, δολοφονώντας πολλούς ευγενείς Ρωμαίους. Ο Βάλβιλλος απέφυγε το κακό τέλος πολλών αστrολόγων του Νέρωνα.
Κατά τη βασιλεία του Αυτοκράτορα Βεσπασιανού, από το 69 ως το 79, ο Βάλβιλλος επέστρεψε στη Ρώμη, όπου υπηρέτησε ως αστρολόγος της αυτοκρατορικής αυλής και απέκτησε την εύνοια το;y Αυτοκράτορα.
Ο Βάλβιλλος ήταν μορφωμένος άνθρωπος. Ο Σενέκας ο Νεότερος τον περιγράφει ως «εξαίρετο άνδρα της πλέον σπανίας γνώσεως σε κάθε κλάδο σπουδών». Συνέγραψε μία πραγματεία αστρολογίας, τα Αστρολογούμενα (Astrologumena), από τα οποία διασώθηκαν αποσπάσματα. Το βιβλίο απευθυνόταν στον Ερμογένη.
Σύζυγος και απόγονοι
Η ταυτότητα της συζύγου του Βαλβίλλου είναι άγνωστη και το πιθανότερο ήταν, ότι επρόκειτο για Ελληνίδα ευγενούς καταγωγής, πιθανώς από την αριστοκρατία της ρωμαϊκής Εγγύς Ανατολής. Μαζί απέκτησαν μία θυγατέρα, την Κλαυδία Καπιτωλίνα, η οποία είναι και το μοναδικό γνωστό τέκνο του Βαλβίλλου. Το 64 μ.Χ. η Kλ. Καπιτωλίνα παντρεύτηκε τον 2ο εξάδελφό της, τον Γάιο Ιούλιο Αρχέλαο Αντίοχο Επιφανή, πρίγκιπα της Κομαγηνής, γιο του βασιλιά Αντιόχου Δ΄. Η Kλ. Καπιτωλίνα απέκτησε ένα γιο, τον Γάιο Ιούλιο Αντίοχο Επιφανή Φιλόπαππο και μία κόρη, την ποιήτρια Ιουλία Βαλβίλλα.
Ο Βάλβιλλος είχε δύο συνονόματους ιερείς Εμεσηνούς στη Ρώμη, με τους οποίους δεν πρέπει να συγχέεται: τον Τιβέριο Ιούλιο Βαλβίλλο και τον συγγενή του Τίτο Ιούλιο Βαλβίλλο, που έζησαν το β΄ μισό του 2ου αιώνα και το α΄ μισό του 3ου αιώνα. Και αυτοί, όπως και ο Βάλβιλλος, ήταν απόγονοι του Αντιόχου Α΄ Θεού.
Μεταθανάτιες τιμές
Πιθανώς ο Βάλβιλλος απεβίωσε τον Ιούνιο του 79, τον ίδιο μήνα με τον Βεσπασιανό. Τα τελευταία χρόνια της ζωής του τα έζησε στην Έφεσο. Ο δεισιδαίμονας Βεσπασιανός τού είχε δώσει προνόμια, καθώς τον είχε σε μεγάλη υπόληψη, σε βαθμό που θέσπισε προς τιμήν της μνήμης του ιερούς αγώνες στην Έφεσο, τα Βαρβίλλεια, που εξελίχθηκαν σε αθλητική εορτή. Παρόμοια τιμή δεν είχε γίνει σε καμιά άλλη πόλη της Ρωμαϊκής Αυτοκρατορίας. Τα Βαρβίλλεια διεξάγονταν από το 79 μέχρι και τα μέσα σχεδόν του 3ου αιώνα. Σώζεται μία επιγραφή στην Έφεσο, που τιμά τον Βάλβιλλο και τη μοναχοκόρη του.
Ο Βάλβιλλος τιμήθηκε και από την εγγονή του Ιουλία Βαλβίλλα με δύο επιγράμματα γραμμένα στην αιολική διάλεκτο, που χρονολογούνται το 130. Αυτά διατηρούνται στο κατώτερο μέρος τού ενός από τους λεγόμενους Κολοσσούς του Μέμνωνα. Η Βαλβίλλα είχε ταξιδέψει στην Αίγυπτο ως συνοδός του Ρωμαίου Αυτοκράτορα Αδριανού και της συζύγου του. Οι επιγραφές χαράχθηκαν σε ανάμνηση της επισκέψεώς τους στην αρχαία χώρα.
Το άλλο επίγραμμα η Βαλβίλλα το αφιερώνει στους γονείς και στους παππούδες της:
Ναυάγιο του Τιτανικού
Το ναυάγιο του Τιτανικού βρίσκεται σε βάθος 3.784 μέτρα (12.415 πόδια), στα 370 ναυτικά μίλια νότια-νοτιοανατολικά από την ακτή της Νέας Γης. Βρίσκεται σε δύο κύρια κομμάτια περίπου 600 μέτρα χωριστά. Η πλώρη είναι ακόμα αναγνωρίσιμη με πολλούς διατηρημένους εσωτερικούς χώρους, παρά τη φθορά και τις ζημιές που υπέστησαν από την πρόσκρουση στον πυθμένα της θάλασσας με ταχύτητα 100 χιλιόμετρα την ώρα. Αντίθετα, η πρύμνη είναι εντελώς ερειπωμένη. Ένα πεδίο συντριμμιών γύρω από το ναυάγιο περιέχει εκατοντάδες χιλιάδες αντικείμενα που βγήκαν από το πλοίο καθώς βυθίστηκε. Οι σοροί των επιβατών και του πληρώματος θα είχαν επίσης κατανεμηθεί στον πυθμένα της θάλασσας, αλλά έκτοτε έχουν καταναλωθεί από άλλους οργανισμούς.
Ο Τιτανικός βυθίστηκε το 1912, όταν συγκρούστηκε με ένα παγόβουνο κατά το παρθενικό του ταξίδι. Πολλές αποστολές προσπάθησαν ανεπιτυχώς να χρησιμοποιήσουν σόναρ για να χαρτογραφήσουν τον βυθό της θάλασσας με την ελπίδα να τον βρουν. Το 1985, το ναυάγιο εντοπίστηκε τελικά από μια κοινή γαλλο-αμερικανική αποστολή με επικεφαλής τον Ζαν-Λουί Μισέλ του IFREMER και τον Ρόμπερτ Μπάλαρντ του Ωκεανογραφικού Ινστιτούτου Woods Hole. Το ναυάγιο έχει αποτελέσει το επίκεντρο έντονου ενδιαφέροντος και το έχουν επισκεφθεί πολλές τουριστικές και επιστημονικές αποστολές, συμπεριλαμβανομένης μιας της οποίας οι πέντε συμμετέχοντες πέθαναν κοντά στο ναυάγιο το 2023 από ξαφνική διάρρηξη (που είχε ως αποτέλεσμα ακαριαία έκρηξη προς τα μέσα λόγω της τεράστιας πίεσης και σύνθλιψη του βαθυσκάφους σε χιλιοστά του δευτερολέπτου). Οι αμφιλεγόμενες επιχειρήσεις διάσωσης έχουν ανακτήσει χιλιάδες αντικείμενα, τα οποία έχουν συντηρηθεί και εκτεθεί στο κοινό.
Πολλά σχέδια έχουν προταθεί για την ανέλκυση του Τιτανικού, συμπεριλαμβανομένου του γεμίσματος του ναυαγίου με μπάλες του πινγκ πονγκ, με έγχυση 180.000 τόνων βαζελίνης  ή χρήση μισού εκατομμυρίου τόνων υγρού αζώτου για να τον εγκλωβίσουν σε ένα παγόβουνο που θα ανέβαινε και θα επέπλεε στην επιφάνεια. Ωστόσο, το ναυάγιο είναι πολύ εύθραυστο για να ανελκυστεί και προστατεύεται από μια σύμβαση της UNESCO.
Ανέλκυση του Τιτανικού
Σχεδόν αμέσως μετά τη βύθιση του Τιτανικού στις 15 Απριλίου 1912, υποβλήθηκαν προτάσεις για την ανέλκυσή του από τον τόπο ανάπαυσής του στον Βόρειο Ατλαντικό Ωκεανό, παρόλο που η ακριβής τοποθεσία και η κατάστασή του ήταν άγνωστες. Οι οικογένειες πολλών πλούσιων θυμάτων της καταστροφής - όπως οι Γκουγκενχάιμ, οι Άστορς και οι Βίντενερς - σχημάτισαν μια κοινοπραξία και ανέθεσαν συμβόλαιο στην εταιρεία Merritt and Chapman Derrick and Wrecking Company για να ανελκύσουν τον Τιτανικό από τον βυθό. Ωστόσο το σχέδιο εγκαταλείφθηκε σύντομα ως μη πρακτικό, καθώς οι δύτες δεν μπορούσαν να φτάσουν ούτε σε ένα σημαντικό κλάσμα του απαραίτητου βάθους, όπου η πίεση είναι πάνω από 400 τυπικές ατμόσφαιρες. Η έλλειψη τεχνολογίας υποβρυχίων τέτοιου βάθους εκείνη την εποχή, καθώς και το ξέσπασμα του Πρώτου Παγκοσμίου Πολέμου, ανέστειλαν επίσης ένα τέτοιο έργο. Η εταιρεία σκέφτηκε να ρίξει δυναμίτη στο ναυάγιο για να απομακρύνει τα σώματα που θα επέπλεαν στην επιφάνεια, αλλά τελικά τα παράτησε αφού οι ωκεανογράφοι πρότειναν ότι η ακραία πίεση θα είχε συμπιέσει τα σώματα σε ζελατινώδεις σβώλους. Στην πραγματικότητα, αυτό ήταν εσφαλμένο. Οι πτώσεις φαλαινών, ένα φαινόμενο που δεν ανακαλύφθηκε μέχρι το 1987 - συμπτωματικά, από το ίδιο υποβρύχιο που χρησιμοποιήθηκε για την πρώτη αποστολή με πλήρωμα στον Τιτανικό το προηγούμενο έτος καταδεικνύει ότι τα γεμάτα με νερό πτώματα, σε αυτήν την περίπτωση κητωδών, μπορούν ουσιαστικά να βυθιστούν στον βυθό άθικτα. Η εξαιρετικά υψηλή πίεση και η χαμηλή θερμοκρασία του νερού (γύρω στους 1 με 2 βαθμούς Κελσίου) θα είχαν αποτρέψει τη δημιουργία σημαντικών ποσοτήτων αερίου κατά την αποσύνθεση, εμποδίζοντας τα πτώματα των θυμάτων του Τιτανικού να ανέβουν πίσω στην επιφάνεια.
Στα μεταγενέστερα χρόνια, υποβλήθηκαν πολλές προτάσεις για την ανέλκυση του Τιτανικού. Ωστόσο, όλα έπεσαν σε αντίθεση με πρακτικές και τεχνολογικές δυσκολίες, έλλειψη χρηματοδότησης και, σε πολλές περιπτώσεις, έλλειψη κατανόησης των φυσικών συνθηκών στο σημείο του ναυαγίου. Ο Τσαρλς Σμιθ, ένας αρχιτέκτονας του Ντένβερ των ΗΠΑ, πρότεινε τον Μάρτιο του 1914 να συνδεθούν ηλεκτρομαγνήτες σε ένα υποβρύχιο που θα έλκονταν προς το χαλύβδινο κύτος του ναυαγίου. Έχοντας βρει την ακριβή του θέση, περισσότεροι ηλεκτρομαγνήτες θα σταλούν από ένα στόλο φορτηγίδων που θα έβγαζαν τον Τιτανικό στην επιφάνεια. Με εκτιμώμενο κόστος 1,5 εκατομμυρίων δολαρίων ΗΠΑ και η μη πρακτικότητα του σήμαινε ότι η ιδέα δεν μπορούσε να γίνει πράξη. Μια άλλη πρόταση περιελάμβανε την ανέλκυση του Τιτανικού μέσω της προσάρτησης μπαλονιών στο κύτος του χρησιμοποιώντας ηλεκτρομαγνήτες. Μόλις θα είχαν συνδεθεί αρκετά μπαλόνια, το πλοίο θα επέστρεφε και θα επέπλεε απαλά στην επιφάνεια. Και πάλι, η ιδέα δεν πήγε πιο μακριά από τον πίνακα σχεδίασης.
Προτάσεις ανέλκυσης στις δεκαετίες 1960 και 1970
Μια ποικιλία από τολμηρά αλλά εξίσου μη πρακτικά σχέδια παρουσιάστηκαν κατά τη διάρκεια της δεκαετίας του 1970. Μια πρόταση απαιτούσε 180.000 τόνους λιωμένου κεριού (ή εναλλακτικά, βαζελίνης) να αντληθούν στον Τιτανικό, ανεβάζοντάς τον στην επιφάνεια. Μια άλλη πρόταση περιελάμβανε το γέμισμα του Τιτανικού με μπάλες του πινγκ-πονγκ, αλλά παρέβλεψε το γεγονός ότι οι μπάλες θα συνθλίβονταν από την πίεση πολύ πριν φτάσουν στο βάθος του ναυαγίου. Μια παρόμοια ιδέα που περιελάμβανε τη χρήση γυάλινων σφαιρών, οι οποίες μπορούσαν να επιβιώσουν από την πίεση, απορρίφθηκε όταν το κόστος του αριθμού των απαιτούμενων σφαιρών υπολογίστηκε σε πάνω από 238 εκατομμύρια δολάρια. Ένας άνεργος εργολάβος μεταφορών από το Γουόλσολ ονόματι Άρθουρ Χίκεϊ πρότεινε να εγκλωβιστεί ο Τιτανικός μέσα σε ένα παγόβουνο, παγώνοντας το νερό γύρω από το ναυάγιο σε ένα πλεούμενο μανδύα πάγου. Ο πάγος, όντας λιγότερο πυκνός από το υγρό νερό, θα ανέβαινε και θα επέπλεε στην επιφάνεια και θα μπορούσε να ρυμουλκηθεί στην ακτή. Ο Όμιλος BOC υπολόγισε ότι αυτό θα απαιτούσε μισό εκατομμύριο τόνους υγρού αζώτου για να αντληθεί από τον πυθμένα της θάλασσας. Στη ταινία θρίλερ του 1980, Ανελκύστε τον Τιτανικό!, ο ήρωας του συγγραφέα Κλάιβ Κούσλερ, Ντιρκ Πιττ, επιδιορθώνει τις τρύπες στο κύτος του Τιτανικού, αντλεί γεμάτο συμπιεσμένο αέρα και τον κάνει να πηδήξει έξω από τα κύματα σαν ένα σύγχρονο υποβρύχιο που φυσά τις δεξαμενές του έρματος, μια σκηνή που απεικονίζεται και στις αφίσες της επόμενης ταινίας του βιβλίου. Αν και αυτό ήταν ένα «καλλιτεχνικά διεγερτικό» στιγμιότυπο της ταινίας, που έγινε με χρήση μοντέλου του Τιτανικού, δεν θα ήταν φυσικά δυνατό, διότι το πλοίο 2 λεπτά πριν την καταστροφή έσπασε στα δύο. Την εποχή της συγγραφής του βιβλίου, εξακολουθούσε να πιστεύεται ότι ο Τιτανικός βυθίστηκε ενιαίος αντί σε δύο κομμάτια (οι μαρτυρίες των επιζώντων ως προς αυτό ήταν αντιφατικές και η επικρατούσα εντύπωση πριν ανακαλυφθεί το ναυάγιο το 1985 ήταν ότι είχε παραμείνει ενιαίος).
Ο Ρόμπερτ Μπάλαρντ του Ωκεανογραφικού Ινστιτούτου Woods Hole είχε από καιρό ενδιαφερθεί να βρει τον Τιτανικό. Παρά τις πρώιμες διαπραγματεύσεις με πιθανούς υποστηρικτές που εγκαταλείφθηκαν όταν αποκαλύφθηκε ότι ήθελαν να μετατρέψουν το ναυάγιο σε αναμνηστικά αξιοθέατα, περισσότεροι συμπαθείς υποστηρικτές ενώθηκαν με τον Μπάλαρντ για να σχηματίσουν μια εταιρεία με το όνομα Seasonics International Ltd. ως όχημα για την εκ νέου ανακάλυψη και εξερεύνηση του Τιτανικού. Τον Οκτώβριο του 1977, έκανε την πρώτη του προσπάθεια να εντοπίσει το πλοίο με τη βοήθεια του πλοίου διάσωσης βαθέων υδάτων Seaprobe της Alcoa Corporation, το οποίο ήταν ουσιαστικά ένα γεωτρύπανο με εξοπλισμό σόναρ και κάμερες προσαρτημένες στο άκρο του σωλήνα γεώτρησης. Θα μπορούσε να σηκώσει αντικείμενα από τον βυθό της θάλασσας χρησιμοποιώντας ένα τηλεκατευθυνόμενο μηχανικό κοχλία. Η αποστολή κατέληξε σε αποτυχία όταν έσπασε ο σωλήνας γεώτρησης, στέλνοντας 3.000 πόδια σωλήνα και 600.000 δολάρια (που ισοδυναμεί με 2.897.529 δολάρια με την ισοτιμία του 2022) ηλεκτρονικών ειδών αξίας στον βυθό της θάλασσας.
Το 1978, η Walt Disney Company και το περιοδικό National Geographic σκέφτηκαν να οργανώσουν μια κοινή αποστολή για την εύρεση του Τιτανικού, χρησιμοποιώντας το υποβρύχιο Aluminaut από αλουμίνιο. Ο Τιτανικός θα ήταν πολύ εντός των ορίων βάθους του υποβρυχίου, αλλά τα σχέδια εγκαταλείφθηκαν για οικονομικούς λόγους.
Την επόμενη χρονιά, ο Βρετανός δισεκατομμυριούχος χρηματοδότης και μεγιστάνας Τζέιμς Γκόλντσμιθ ίδρυσε τη εταιρεία Seawise & Titanic Salvage Ltd. με τη συμμετοχή ειδικών στις υποβρύχιες καταδύσεις και στη φωτογραφία. Στόχος του ήταν να χρησιμοποιήσει τη δημοσιότητα της εύρεσης του Τιτανικού για να προωθήσει το νεοσύστατο περιοδικό του. Μια αποστολή στον Βόρειο Ατλαντικό είχε προγραμματιστεί για το 1980, αλλά ακυρώθηκε λόγω οικονομικών δυσκολιών. Ένα χρόνο μετά, το περιοδικό σταμάτησε να κυκλοφορεί μετά από 84 τεύχη, με τον Γκόλντσμιθ να έχει τεράστιες οικονομικές ζημιές.
Ο Φρεντ Κόλερ, ένας επισκευαστής ηλεκτρονικών ειδών από το Coral Gables της Φλόριντα, πούλησε το κατάστημα ηλεκτρονικών του για να χρηματοδοτήσει την ολοκλήρωση ενός υποβρυχίου βαθέων υδάτων δύο ατόμων που ονομάστηκε Seacopter. Σχεδίαζε να καταδυθεί στον Τιτανικό, να μπει στο κύτος και να ανακτήσει μια υπέροχη συλλογή διαμαντιών που φημολογείται ότι περιεχόταν στο χρηματοκιβώτιό του. Ωστόσο, δεν μπόρεσε να λάβει οικονομική υποστήριξη για την προγραμματισμένη αποστολή του. Μια άλλη πρόταση περιελάμβανε τη χρήση μιας ημι-βυθιζόμενης πλατφόρμας τοποθετημένης με γερανούς, που στηρίζεται σε δύο στεγανά υπερδεξαμενόπλοια, που θα έβγαζαν το ναυάγιο από τον βυθό και θα το μετέφεραν στην ακτή. Ένας υποστηρικτής φέρεται να είπε: Είναι σαν το Σινικό Τείχος της Κίνας – Με αρκετό χρόνο, χρήματα και ανθρώπους, μπορείς να κάνεις τα πάντα. Ο χρόνος, τα χρήματα και οι άνθρωποι δεν έρχονταν και η πρόταση δεν προχώρησε περισσότερο από οποιονδήποτε από τους προκατόχους της.
Αποστολές του Τζακ Γκριμ, 1980–1983
Τα αποτελέσματα ήταν ασαφή, καθώς τρεις εβδομάδες έρευνας σε σχεδόν συνεχή κακοκαιρία τον Ιούλιο και τον Αύγουστο του 1980 απέτυχαν να βρουν τον Τιτανικό. Το πρόβλημα επιδεινώθηκε από τους τεχνολογικούς περιορισμούς. Το σόναρ Sea MARC που χρησιμοποιούσε η αποστολή είχε σχετικά χαμηλή ανάλυση και ήταν ένας νέος και μη δοκιμασμένος εξοπλισμός. Παραλίγο να χαθεί μόλις 36 ώρες αφότου αναπτύχθηκε για πρώτη φορά, όταν η ουρά αποκόπηκε κατά τη διάρκεια μιας απότομης στροφής, καταστρέφοντας το μαγνητόμετρο, το οποίο θα ήταν ζωτικής σημασίας για την ανίχνευση του κύτους του Τιτανικού. Ωστόσο, κατάφερε να ερευνήσει μια περιοχή περίπου 500 ναυτικών μιλίων και εντόπισε 14 πιθανούς στόχους. Ένα ντοκιμαντέρ αυτής της αποστολής, με τον Όρσον Γουέλς, είχε τον τίτλο Αναζήτηση του Τιτανικού (1981).
Ο Γκριμ ξεκίνησε μια δεύτερη αποστολή τον Ιούνιο του 1981 με το ερευνητικό σκάφος Gyre, με τους Σπάις και Ράιαν να συμμετέχουν ξανά στην αποστολή. Για να αυξήσουν τις πιθανότητές τους να βρουν το ναυάγιο, η ομάδα χρησιμοποίησε μια πολύ πιο ικανή συσκευή σόναρ, το Scripps Deep Tow. Ο καιρός ήταν και πάλι πολύ κακός, αλλά και οι 14 στόχοι καλύφθηκαν με επιτυχία και διαπιστώθηκε ότι ήταν φυσικά χαρακτηριστικά. Την τελευταία μέρα της αποστολής βρέθηκε ένα αντικείμενο που έμοιαζε με έλικα. Ο Γκριμ ανακοίνωσε κατά την επιστροφή του στη Βοστώνη ότι ο Τιτανικός είχε εντοπιστεί, αλλά οι επιστήμονες αρνήθηκαν να επικυρώσουν την ταυτοποίησή του. Ένα ντοκιμαντέρ αυτής της αποστολής, με τον Τζέιμς Ντρούρι, είχε τον τίτλο Επιστροφή στον Τιτανικό (1981). Αυτή και η προηγούμενη ταινία συνδυάστηκαν αργότερα σε μια ενιαία παραγωγή, το In Search of Titanic (1981).
Τον Ιούλιο του 1983, ο Γκριμ επέστρεψε για τρίτη φορά με τον Ράιαν στο ερευνητικό σκάφος Robert D. Conrad. Δεν βρέθηκε τίποτα και η κακοκαιρία οδήγησε σε πρόωρο τέλος στην αποστολή. Το Sea MARC πέρασε πάνω από τον Τιτανικό αλλά απέτυχε να τον εντοπίσει, ενώ το Deep Tow πέρασε μέσα από ελάχιστα μέτρα του ναυαγίου.